CELEX: 32016R0934
Language: fi
Date: 2016-06-08 00:00:00
Title: Komission täytäntöönpanoasetus (EU) 2016/934, annettu 8 päivänä kesäkuuta 2016, tiettyjen tavaroiden luokittelusta yhdistettyyn nimikkeistöön

14.6.2016   
               
               
                  FI
               
               
                  Euroopan unionin virallinen lehti
               
               
                  L 155/13
               
            KOMISSION TÄYTÄNTÖÖNPANOASETUS (EU) 2016/934,
      annettu 8 päivänä kesäkuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 8 päivänä kesäkuuta 2016.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Verotuksen ja tulliliiton pääosaston pääjohtaja
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Sarjaksi pakattu tuote, jossa on seuraavat osat:
                     
                                 —
                              
                              
                                 kaksikerroksisesta muovikalvosta valmistettu suorakaiteen muotoinen leikearkki (noin 14 × 21 cm), jonka etupuolelle on painettu mustavalkoisia koristekuvioita. Leikearkin takapuolella on itseliimautuva kaistale. Tästä leikearkista voidaan irrottaa kuusi esileikattua kohotarraa (ylin muovikerros on korkokuvana),
                              
                           
                                 —
                              
                              
                                 kolme huokoisella kärjellä varustettua eriväristä huopakynää. Huopakynät on pakattu yhdessä pieneen muovipakkaukseen.
                              
                           Tarrat on tarkoitus värittää huopakynillä ja käyttää sitten koristeina.
                     Katso kuva (*)
                     
                  
                  
                     4911 91 00 
                  
                  
                     Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, VII jakson 2 huomautuksen, sekä CN-koodien 4911  ja 4911 91 00  nimiketekstien mukaisesti.
                     Tuote esitetään tullille vähittäismyyntiin tarkoitettuna sarjana. Tarrat antavat tuotteelle sen olennaisen luonteen.
                     Luokittelu nimikkeeseen 3919  ei tule kyseeseen, koska esileikatut kohotarrat eivät ole muodoltaan litteitä.
                     Luokittelu nimikkeeseen 3926  ei tule kyseeseen, koska painatus ei ole tavaran pääkäytön kannalta ainoastaan toisarvoista (ks. VII jakson 2 huomautus).
                     Muutamia poikkeuksia lukuun ottamatta 49 ryhmään kuuluvat kaikki painotuotteet, joiden olennaisen luonteen ja käytön määrää niissä oleva kuvio-, merkki- tai kuvapainatus (ks. myös harmonoidun järjestelmän selitykset, 49 ryhmä, yleisohjeiden ensimmäinen kappale).
                     Itseliimautuvat painetut tarrat, jotka on tarkoitettu käytettäviksi koristeeksi, kuuluvat nimikkeeseen 4911  (ks. myös harmonoidun järjestelmän selitykset, nimike 4911 , 10 kohta).
                     Sen vuoksi tuote on luokiteltava CN-koodiin 4911 91 00 .
                  
               
            (*)  Kuva on ainoastaan ohjeellinen.